b'\n_START_ARTICLE_\nDonus\n_START_PARAGRAPH_\nDonus oli paavina 2. marraskuuta 676 \xe2\x80\x93 11. huhtikuuta 678. H\xc3\xa4n oli syntyj\xc3\xa4\xc3\xa4n roomalainen. Paavina ollessaan Donus p\xc3\xa4\xc3\xa4llystytti Pietarinkirkon etupihan ja siihen liittyv\xc3\xa4n atriumin ja restauroi muitakin suuria kirkkoja Roomassa. H\xc3\xa4nen aikanaan nestoriolaisuus nosti uudelleen p\xc3\xa4\xc3\xa4t\xc3\xa4\xc3\xa4n \xe2\x80\x93 er\xc3\xa4\xc3\xa4st\xc3\xa4 roomalaisesta luostarista l\xc3\xb6ytyi nestorilaisiksi laskettavia munkkeja. Donus hajotti heid\xc3\xa4n ryhm\xc3\xa4ns\xc3\xa4 ja antoi luostarin muille munkeille. Donus kuoli vuonna 678 ja h\xc3\xa4net haudattiin Pietarinkirkkoon.'